சாராம்சம் இதுவோ.! - நண்பர்கள் கவிதை

கல்வி சில கற்று 
  அனுபவம் சில பெற்று 
  கல்விக் கரை தேடி வந்து நாம் 
  தன் உறையுள் வாயில் நின்ற வேளை 
 உகப்புடனே உள்வாங்கிய கல்லூரியையும் 
  வாழ்க்கை என்ற ஏட்டினிலே 
  சாதனைகள் பல செய்திடவே 
  வேதனைகள் பல ஏற்றிடணும் - என 
  போதனைகள் பல ஊட்டி 
  எமக்காக தம்மை இழந்த நம் 
  அன்பின் ஆசான்களையும் 
 தோல்விதனைக் காண்கின்ற வேளை 
 மனமுடைந்து விடாதே ஒரு கணமும் 
  வெற்றிப்படியதனை எட்டிப்பிடிக்க 
  எம்மை உபயோகிப்பீர் 
  என்று உரைத்து தம்மையே 
  எமக்காகத் தியாகித்த சகாக்களையும் 
  இலைகள்தான் பலவடிவம் - ஆனால் 
  அனைத்தும் ஒரு கிளையின் படிவம் என்று 
  ஒற்றுமைக்கு பாலம் அளித்து 
  வேற்றுமையின் ஓலம் ஒழித்து 
 ஒன்றாய் உறவாடிய 
  இனிய நண்பர்களையும் 
  தாம் பெற்றெடுத்தவை 
  கல்விதனை பெற்றேடுக்கனும் - என்று 
  ஆர்வம் கொண்டு 
  அதற்காகவே அயராது உழைத்த 
  எம் பெற்றோரின் உதவிக் கரங்களையும் 
  பள்ளிப் பருவமதில் 
  துள்ளித் திரிந்தே ஒன்றாய் 
  எள்ளி நகையாடிய அணைத்து 
  நினைவுச் சின்னங்களையும்  - ஆம் 
  நாம் பதித்த சுவடுகளையும் 
  விட்டு மாறா நினைவுகளுடன் 
  துயருடனே பிரிகின்றோம் 
  பெரும் பெரியவர்கள் 
  பெரு வாழ்வு வாழ்ந்தார்கள் 
  என்று சாகித்தியங்களும் சரித்திரங்களும் 
  பறைசாற்றி நிற்கின்றனவே 
  அப்பெரியர்கள் வாழ்ந்த வாழ்வின் 
  "சாராம்சம் இதுவோ" 
 கியாஸ் கலீல் 
 11th November 2010